Δίδελφυς μήτρα

Η δίδελφυς μήτρα (Uterus didelphys) είναι η δυσπλασία της μήτρας όπου η μήτρα υπάρχει ως διπλό όργανο όταν αποτυγχάνει να εμφανιστεί η εμβρυογενετική ένωση των παραμεσονέφριων πόρων. Ως αποτέλεσμα, υπάρχει μια διπλή μήτρα με δυο ξεχωριστούς τραχήλους και πιθανόν ένας διπλός κόλπος. Κάθε μήτρα έχει μόνο ένα κέρατο, το οποίο συνδέεται με μια ομόπλευρη σάλπιγγα η οποία έχει πρόσβαση στην ωοθήκη της.

Τα περισσότερα θηλαστικά εκτός του ανθρώπου δεν έχουν μια μήτρα χωρίς διαχωρισμό των κεράτων. Τα μαρσιποφόρα θηλαστικά και τα τρωκτικά έχουν διπλή μήτρα. Σε άλλα ζώα, ο όρος «δίδελφυς» αναφέρεται σε μια διπλή γεννητική οδό.

 Ενδείξεις και συμπτώματα 
Τα άτομα με αυτή την πάθηση ενδέχεται να είναι ασυμπτωματικά και να μην γνωρίζουν ότι έχουν διπλή μήτρα. Ωστόσο μια μελέτη του Heinonen έδειξε ότι ορισμένες περιπτώσεις είναι συχνότερες. Στην εν λόγω μελέτη, που έγινε σε 26 γυναίκες με διπλή μήτρα, τα γυναικολογικά προβλήματα περιλάμβαναν δυσμηνόρροια και δυσπαρευνία. Όλες οι ασθενείς εμφάνιζαν διπλό κόλπο. Το ποσοστό επιβίωσης του εμβρύου σε 18 ασθενείς, οι οποίες γέννησαν, ήταν 67,5%. Πρόωρος τοκετός σημειώθηκε στο 21% των κυήσεων. Τοκετός με ισχιακή προβολή παρατηρήθηκε στο 43% των γυναικών και καισαρική τομή παρατηρήθηκε στο 82% των περιπτώσεων.Heinonen P.K. (2004). Uterus didelphys : a report of 26 cases. European Journal of Obstetrics & Gynecology and Reproductive Biology.

Αιτίες
Η μήτρα σχηματίζεται κατά την διάρκεια της εμβρυογένεσης από την σύντηξη των δυο παραμεσονεφρικών πόρων (γνωστοί ως μυλλεριανοί πόροι). Η διαδικασία αυτή συνήθως συγχωνεύει τους δυο πόρους σε ένα ενιαίο σώμα μήτρας αλλά δεν λαμβάνει χώρα στις γυναίκες που πάσχουν από δίκερο μήτρα. Μια δίκερη μήτρα έχει διπλό τράχηλο και συνήθως συνδέεται με διπλό κόλπο. Η αιτία στην αποτυχία της σύντηξης δεν είναι γνωστή. Οι βλάβες που συνοδεύουν την σύντηξη ενδέχεται να επηρεάσουν τον κόλπο, το νεφρικό σύστημα και σπανιότερα τον σκελετό.

Η πάθηση αυτή είναι λιγότερο συχνή από τις άλλες δυσπλασίες της μήτρας : την τοξοειδή μήτρα και την διαχωριστική μήτρα. Έχει υπολογιστεί ότι εμφανίζεται σε 1/3000 γυναίκες.Madureira AJ ; Mariz C ; Bernandez JC ; Ramos IM (2006). Case 94. Uterus Didelphys with obstracting hemivaginal septum and ipsilateral renal agenesis. Radiology

Διάγνωση
Η πυελική εξέταση αποκαλύπτει συνήθως τον διπλό κόλπο και τον διπλό τράχηλο. Οι έρευνες συνήθως διεξάγονται βάσει αυτών των ευρημάτων αλλά και όταν παρουσιάζονται προβλήματα στην αναπαραγωγή. Δεν περιλαμβάνουν όλες οι περιπτώσεις δίκερης μήτρας τον διπλασιασμό του τραχήλου και του κόλπου.

Χρήσιμες τεχνικές για την διερεύνηση της δομής της μήτρας είναι το διακολπικό υπερηχογράφημα και η ηχοϋστερογραφία, η υστεροσαλπιγγογραφία, η υστεροσκόπηση και η μαγνητική τομογραφία. Η τρισδιάσταση υπερηχογραφία θεωρείται μια εξαιρετική μη επεμβατική μέθοδος για την αξιολόγηση των δυσπλασιών της μήτρας.Woelfer B ; Salim R ; Banerjee S ; Elson J ; Regan L ; Jurkovic D (2001). Reproductive outcomes in women with congenital uterine anomalies detected by three dimensional ultrasound screening. Obstetrics & Gynecology.

Η δίτερη μήτρα συγχέεται συχνά με το πλήρες διάφραγμα της μήτρας. Συχνά απαιτούνται περισσότερες από μια μέθοδοι διερεύνησης για την ακριβή διάγνωση της πάθησης. Η σωστή διάγνωση είναι ζωτικής σημασίας καθώς η θεραπεία αυτών των δυο περιπτώσεων είναι πολύ διαφορετική. Ενώ οι περισσότεροι γιατροί συνιστούν την αφαίρεση του διαφράγματος της μήτρας, συμφωνούν ότι είναι προτιμότερο να μην χειρουργηθεί η δίκερη μήτρα. Σε κάθε περίπτωση θα πρέπει να ζητείται η συμβουλή ενδοκρινολόγου εξειδικευμένου στην αναπαραγωγή.Pui M (2004). Imaging diagnosis of congenital uterine malformation. Computerized Medical Imaging and Graphics.

Παραπομπές

 Εξωτερικοί σύνδεσμοι 
 Images

Κατηγορία:Γυναικολογικές παθήσεις
Κατηγορία:Σπάνιες ασθένειες